**Fernando del Valle** (født **Brian Skinner** 28. februar 1964) er en amerikansk operasanger (tenor).

Opphav
------

Han tok navnet «del Valle» som en gest til morfaren, Fernando Meléndez del Valle, som selv var tenor.

Hans tippoldefar var Andrés del Valle, som var president i El Salvador i 1876. Han er også en direkte etterkommer av oberst José María San Martin, som var president i El Salvador fra 1854 til 1856 og grunnlegger av Santa Tecla, El Salvador.

Biografi
--------

Han ble født i New Orleans i delstaten Louisiana i USA. Han tok bachelor-eksamen ved Tulane University etter å ha fått stipendet «Treville Scholarship in Voice». Deretter fikk han stipend som «the Haggar Scholar» for å studere videre ved Southern Methodist University i Dallas, Texas. Han ble uteksaminert fra dette universitetet med et «Artists Diploma». Som vinner av sangkonkurransen «The Dallas Opera Guild Vocal Competition» mottok han stipendet «Career Grant» fra Dallas Opera. 

Han er også uteksaminert fra San Francisco Opera's «Merola Opera Program», hvor han studerte i 1992 og 1993. Senere vant han «Bel Canto»-konkurransen i Chicago, og flyttet så til Italia hvor han studerte med Carlo Bergonzi, Thomas Hayward og Elena Nikolaidi.

Tidlig karriere
---------------

Del Valle debuterte på opera-scenen som syttenåring i 1981, da han spilte rollen som «første hyrde» i John Blow's *Venus and Adonis* i en oppsetning ved Loyola University. Året etter sang han tenorpartiet i Bachs *Matteuspasjonen* med New Orleans Philharmonic-Symphony Orchestra, dirigert av Andrew Massey. 

I 1986 debuterte han i Jordan Hall i Boston, i Bachs juleoratorium, som vinner av «Boston Premiere Ensembles Young Artist Competition». Våren 1987 sang han for første gang i New York City, i Alice Tully Hall i Lincoln Center, med Beethoven Society of New York. Han fortsatte å opptre på ulike konsert-scener med blant annet Beethovens *Missa Solemnis*, Giuseppe Verdis *Rekviem*, samt verker av Benjamin Britten og Andrew Lloyd Webber på repertoaret. I 1993 debuterte han i Carnegie Hall med Mozarts *Stor Messe i C moll*, og i 1994 sang han tenor-partiet i Georg Friedrich Händels *Messias* med Dallas Symphony Orchestra, i konsertlokalet «Morton H. Meyerson Symphony Center». I 1995 hadde han sin Europa-debut i Beethovens *niende symfoni* med Orchestra Sinfonica di Milano Giuseppe Verdi under ledelse av Alun Francis.

Del Valles europeiske debut på opera-scenen var i rollen som «Don José» i Hugo de Anas produksjon av *Carmen* i Teatro Comunale di Treviso. Regina Resnik hadde ansvaret for rolleinnstuderingen i denne oppsetningen, og Peter Maag dirigerte forestillingene. I 1996 opptrådte del Valle som «Rodolfo» i *La bohème* på Teatro dell'Opera di Roma, med Vladimir Jurowski som dirigent.

1997 – Nåtid
------------

I 1997 sang del Valle rollen som «Don José» på Gran Teatro La Fenice i Venezia, med Isaac Karabtchevsky som dirigent. Han sang rollen som «Pinkerton» i Madama Butterfly med Palm Beach Opera under ledelse av dirigenten Anton Guadagno, og rollen som «Faust» i Colmar, Frankrike. I 1998 debuterte han i Tyskland som «Rodolfo» med Frankfurt Opera.

Han opptrådte under Wexford Festival i Irland som «Paolo» i operaen *Forca* av Antônio Carlos Gomes, og mottok stor applaus fra publikum.

En rekke av viktige oppdrag fulgte, og siden 1999 har del Valle har opptrådt i hele verden. Blant annet har han sunget ved Frankfurt Alte Oper, Strasbourg (da sang han Beethovens niende symfoni, op. 125, med John Storgårds som dirigent), Maastricht, Deutsche Oper am Rhein, Tonhalle Düsseldorf, Deutsche Oper Berlin, Teatro Carlo Felice, Bremen, Bergen, Costa Rica, Gasteig München, Finlands nasjonalopera, Helsingfors, Belo Horizonte i Brasil, HIFA Festival i Harare, Zimbabwe, Malmö, The New Symphony Orchestra av Sofia, Bulgaria, Teatro Petruzzelli di Bari, Torino, Baveno, innvielseskonserten til Umberto Giordano Festival med RAI National Symphony Orchestra, National Theatre Mannheim, Badisches Staatstheater Karlsruhe, Staatstheater Kassel, Hamburg og Hessisches Staatstheater Wiesbaden.

I noen år var del Valle ansatt som ledende tenor ved Staatstheater Darmstadt, etter invitasjon fra Marc Albrecht. Hans karriere fortsatte med forestillinger i Israel, Korea, Catania, Sydney, Lisboa og Praha. I 2003 malte Ricarda Jacobi et portrett av del Valle; Ricarda Jacobi var for øvrig student av Oskar Kokoschka. Til feiringen av 150-årsjubileet til byen Santa Tecla, El Salvador (1854–2004), ble del Valle invitert av den tidligere salvadoranske ambassadøren Ernesto Rivas-Gallont til å holde to konserter. Del Valle er katolikk, og ba om at den første av de to konsertene skulle finne sted på datoen 23. september, som er Sankt Teklas dag.

Roller gjort på scenen
----------------------

**Bizet**

* *Carmen* - Don José
* *Les pêcheurs de perles* - Nadir

**Arrigo Boito**

* *Mefistofele* - Faust

**Donizetti**

* *L'elisir d'amore* - Nemorino
* *Lucia di Lammermoor* - Edgardo
* *Lucrezia Borgia* - Rustighello

**Giordano**

* *Andrea Chénier* - Tittelrollen

**Gomes**

* *Fosca* - Paolo
* *Salvator Rosa* - Tittelrollen

**Gounod**

* *Faust* - Tittelrollen

**André Ernest Modeste Grétry**

* *Zémire et Azor* - Azor

**Lehar**

* *Die lustige Witwe* - Camille de Rosillon

**Leoncavallo**

* *Pagliacci* - Canio

**Pietro Mascagni**

* *Cavalleria rusticana* - Turiddu

**Jules Massenet**

* *Manon* - des Grieux
* *Werther* - Tittelrollen

**Mozart**

* *Die Zauberflöte* - Tamino

**Ponchielli**

* *La Gioconda* - Enzo

**Jacques Offenbach**

* *Les contes d'Hoffmann* - Tittelrollen

**Puccini**

* *La fanciulla del West* - Dick Johnson
* *Tosca* - Cavaradossi
* *La bohème* - Rodolfo
* *Madama Butterfly* - B.F. Pinkerton
* *Manon Lescaut* - des Grieux
* *Le Villi* - Roberto

**Johann Strauss d.y.**

* *Flaggermusen* - Alfred, Eisenstein

**Strauss**

* *Salome* - Narraboth
* *Die Frau ohne Schatten* - Die Stimme des Jünglings

**Giuseppe Verdi**

* *Attila* - Foresto
* *Falstaff* - Fenton, Bardolfo
* *I Lombardi alla prima crociata* - Oronte
* *La traviata* - Alfredo Germont
* *Macbeth* - Macduff
* *Nabucco* - Ismaele
* *Rigoletto* - Duca di Mantua
* *Simon Boccanegra* - Gabriele Adorno
* *Messa di Requiem*

**Wagner**

* *Tannhäuser* - Walther von der Vogelweide
* *Den flyvende hollender* - Steuermann
* *Tristan og Isolde* - En ung sjømanns røst

Diskografi
----------

* Antonín Dvořák Stabat Mater, op. 58, Akademischer Chor Zuerich, Universitaetsorchester Innsbruck, December 2010
* Elgar's *The Dream of Gerontius*, Sydney Philharmonia Choirs, recorded live at Sydney Opera House, June 13, 2010
* Beethoven's Symphony No. 9, Orchestra Sinfonica di Roma, La Vecchia, ASIN: B003916FH6 (Allegro)
* Antônio Carlos Gomes's Salvator Rosa, Patrick Shelly, Dorset Opera and the Musicians Union of Great Britain, ASIN:B000G16FG6
* «Fernando del Valle» Arias, Eraldo Salmieri The New Symphony Orchestra of Sofia Producer: Michael A. Skinner, ASIN: B00004RKGZ
* «Magna res est amor», Martin Sander, Organ, ASIN: B00008ZAZD
* Verdi's *Requiem*, John Nelson with Staatsphilharmonie Rheinland-Pfalz, ASIN: B00IT6SHTA (Naxos)

Referanser
----------

1. ↑  «Santa Tecla, Cronología» ISBN 99923-0-141-4 Recopilada por Dr. Juan José Contreras Callejas, Mauricio Alvarado Cea Campo, Ángela Margarita Alvarado: Consejo National para la Cultura y el Arte, CONCULTURA, San Salvador 2004: Page 14, "El Diario de Hoy, 30 de Noviembre de 1985
2. ↑  *New Orleans* magazine, July 1999
3. ↑  Cuisine, Texas: a multiethnic feast, page 258, Joanne Smith, University of Texas Press (September 1, 2010), ISBN 0292728514, ISBN 978-0292728516
4. ↑   Arkivert 4. juni 2012 hos Wayback Machine. La Prensa Grafica, 22. August 2004, La distinguida genealogía de los San Martín
5. ↑  «Un tenor lírico con raíces tecleñas» by Morena Azucena 22-09-04 VIDA, Page 106
6. ↑  «New Orleans: «Big year for the Big Easy» 17, January, 2003 by Richard Siklos  Arkivert 25. januar 2018 hos Wayback Machine.
7. ↑  The Financial Times, Andrew Porter (music critic), Monday October 26, 1998: «Thiis *Fosca* was Wexford at its best. It brought forward a tenor of uncommon merit: del Valle was as firm as Domingo in his pure, true utterance but also able and eager, Bergonzi-wise, to «melt» from note to note in shapely phrases. (Caruso's splendour *plus* Gigli's charm make a good model)»
8. ↑  The Times, Rodney Milnes October 28, 1998 «….an exciting tenor, especially at the top of the register, who can shape a phrase with real sensitivity.»
9. ↑  The Daily News (Harare)
Zimbabwe: International Acts Set to Flavour Hifa. By: Maxwell Sibanda Entertainment Editor, 29 April 2003 Gala
10. ↑  Orpheus Oper International, Rittersstrasse 11, D-10969 Berlin, Heft 5, Juni 2001: Thema: «Tenoere!» A 4848 E ISSN 0932-661
11. ↑  *Frankfurter Rundschau* 3 August 2004
12. ↑  Wer? Wann? Was?, Darmstädter Echo 10-09-2001
13. ↑  
	* (de) Verk av og om Fernando del Valle i katalogen til det tyske nasjonalbiblioteket
14. ↑  Santa Tecla con 150 años, Eugenia Velásquez, Publicada 9 de Agosto 2004, El Diario de Hoy, metro@elsalvador.com

Eksterne lenker
---------------

* Offisielt nettsted Rediger på Wikidata

* (en) Fernando del Valle – kategori av bilder, video eller lyd på Commons Rediger på Wikidata
* (en) Fernando del Valle på Discogs Rediger på Wikidata

* (en) Fernando del Valle på AllMusic Rediger på Wikidata
* Fernando del Valle: The Official Web Site
* Fernando del Valle in an excerpt from *Carmen*
* Merola Opera Program Alumni
* Tulane University Alumni

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** Discogs **·** AllMusic
 |